[{"text_idx": "#000000", "text": "'Txinatar amesaren irudia naz' (I)"}, {"text_idx": "#000001", "text": "Chen Guangbiao sano aberatsa da, eta polemikoa, bere buruari Txinako filantropo nabarmenena esaten deutso. Bostekoa emon orduko hasten da ikuskizuna. Bizikleteagaz txirinbuelta batzuk egiten ditu. Publiko guztia aho zabalik dauka. Oraintsu The New York Times egunkari ezaguna erosteko eskaintzea egin eban."}, {"text_idx": "#000002", "text": "Beste edozein egunetan lez, Chen Guangbiao bizikletaz heldu da bere enpresara. Baina, badaki bisitari bat daukala zain atean, eta beraz ez dau aukerea galtzen mundu osoan ezagun egin dauen personaia zelebrearen ezaugarriak nabarmentzeko. Sano aberatsa da, eta polemikoa, bere buruari Txinako filantropo nabarmenena esaten deutso. Bostekoa emon orduko hasten da ikuskizuna. Bizikleteagaz txirinbuelta batzuk egiten ditu, eta ezer esan barik, jesarleku edo zelaren atzekoaldeari usigi eta altxau egiten dau. Publiko guztia ahoa zabalik dauka.\nHistrioi baten irudia da. Etxekoak eta kanpokoak harritzen ditu Txina hobeago bat eregiteko daukan proposamen berezien zerrenda luzeagaz. Hemen, adibide batzuk: aire garbia potoetan saltzen hasi zan, herrialdeak daukan kutsadura ikaragarria salatzeko; Mercedes auto bat apurtu eban zulotzeko makina handi bategaz, herritarrak bizikletea erabiltera bultzatzeko; Taiwan lurralde matxinatuan dirua banatu eban probreen artean; eta, igazko abenduan, The New York Times egunkaria erosteko eskaintzea egin eban,\neta bertan, egun batzuk lehenago, publizidade orrialde bat ordaindu eban estadubatuarrei jakinarazoteko Diaoyu ugarteak Txinarenak dirala, eta ez Japoniarenak."}]